ROZHODNUTIE KOMISIE
z 20. júna 2005,
ktorým sa mení a dopĺňa rozhodnutie 92/452/EHS, pokiaľ ide o pracoviská na odber embryí na Novom Zélande a v Spojených štátoch amerických
[oznámené pod číslom K(2005) 1812]
(Text s významom pre EHP)
(2005/450/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovoz týchto embryí z tretích krajín (1), najmä na jej článok 8 ods. 1,
keďže:
(1)
V rozhodnutí Komisie 92/452/EHS z 30. júla 1992 ustanovujúcom zoznamy pracovísk v tretích krajinách na odber a produkciu embryí s povolením na vývoz embryí hovädzieho dobytka do Spoločenstva (2) sa stanovuje, že členské štáty majú výhradne dovážať embryá z tretích krajín, v ktorých boli odobraté, spracované a uchované pracovnými skupinami na odber embryí, ktoré sú uvedené v zozname tohto rozhodnutia.
(2)
Nový Zéland požiadal o vykonanie zmien a doplnení zoznamu, pokiaľ ide o údaje týkajúce sa tejto krajiny, konkrétne o výmaz siedmich centier zo zoznamu a zmeny adries troch centier na zozname. Okrem toho Nový Zéland zmenil písomné označenia v číslach povolení pre centrá.
(3)
Spojené štáty americké požiadali o vykonanie zmien a doplnení zoznamu, pokiaľ ide o údaje týkajúce sa tejto krajiny, konkrétne o doplnenie jedného centra do zoznamu a zmeny adries troch centier na zozname.
(4)
Nový Zéland a Spojené štáty americké poskytli záruky týkajúce sa súladu s príslušnými pravidlami, ktoré stanovuje smernica 89/556/EHS, a pokiaľ ide o pracoviská pre odber embryí, ktoré boli oficiálne schválené veterinárnymi útvarmi uvedených krajín pre vývoz do Spoločenstva.
(5)
Rozhodnutie 92/452/EHS by sa preto malo zodpovedajúcim spôsobom zmeniť.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od 24. júna 2005.
Článok 3
Toto rozhodnutie je určené členským štátom.
V Bruseli 20. júna 2005